OpenLLM-France/wikimedia huggingface dataset:
# Yoshida Brothers

Els Yoshida Brothers, també coneguts al Japó com Yoshida Kyodai 吉田兄弟(よしだきょうだい), són un duet compost pels germans Ryōichirō Yoshida i Ken'ichi Yoshida que toquen tsugaru shamisen, un antic instrument japonès de tres cordes. Això podria fer pensar que es tracta d'un grup de música folklòrica del seu país, però en realitat els Yoshida Brothers es caracteritzen per barrejar les melodies i sons tradicionals del Japó amb ritmes i instruments contemporanis en una combinació musical única, molt dinàmica, sensible i profundament refinada.
El remix de la seva cançó "Kodo" es va fer mundialment coneguda per haver estat utilitzada en els comercials de la Nintendo Wii.

## Discografia

* いぶき(Ibuki) (1999)
* Move (2000)
* Soulful (2002)
* Yoshida Brothers (2003)
* Frontier (2003) (àlies Yoshida Brothers 2005)
* Renaissance (2004)
* Yoshida Brothers II (2004)
* Yoshida Brothers III (2006)
* Hishou (2007)
* Best of Yoshida Brothers - Tsugaru Shamisen (2008)
* Nightmare Revisited (2008)
* Prism (2009)

## Senzills

* Storm (2002)
* RISING (2005)

## Llibres

* 吉田兄弟という生き方 (La vida dels Yoshida Brothers)

## Referències

* ↑ «J-Pop World interview». Arxivat de l'original el 2011-01-19. [Consulta: 6 novembre 2020].
* ↑ «Four Notes - Yoshida Brothers». Arxivat de l'original el 13 de setembre de 2007. [Consulta: 12 setembre 2007].

## Enllaços externs

* Pàgina web oficial (anglès)
* Pàgina oficial en MySpace (anglès)
* Domo Music Group - Discogràfica de Yoshida Brothers (anglès)
# Yoshihide Fujiwara

Yoshihide Fujiwara (藤原芳秀, Fujiwara Yoshihide, nascut el 13 de juny de 1966 en la Prefectura Tottori, Japó) és un mangaka japonès. Fujiwara atragué l'atenció per primera vegada, guanyant en 1984 el Shogakukan New Artist Award per Maris. Treballà com assistent de Ryoichi Ikegami fins a 1986, i el seu estil artístics s'assembla molt al del seu mestre.
En 1986 feu el seu debut amb Shiritsu Shuuten Koukou.

## Treballs

* Shiritsu Shuuten Koukou (私立終点高校) (escrit per Hajime Kimura)
* Kenji (拳児) (escrit per Ryuchi Matsuda)
* Jesus (ジーザス) (escrit per Kyoichi Nanatsuki)
* Virtua Fighter (バーチャファイター) (escrit per Kyoichi Nanatsuki)
* Conde Koma (コンデ・コマ) (escrit per Kichiro Nabeta)
* Yami no Aegis (闇のイージス) (escrit per Kyoichi Nanatsuki)
* BUGS: Summer of Predators (BUGS -捕食者たちの夏-) (escrit per Kyoichi Nanatsuki)

## Enllaços externs

* Yoshihide Fujiwara a Anime News Network
# Chickalana

Chikalana fou una thikana tributària, feudatària de Gwalior governada per una dinastia rajput sisòdia del clan Chandrawat.

## Llista de thakurs

* Thakur Girvar Singhji.
* Thakur Raghunath Singhji
* Thakur Fatteh Singhji

## Referències

* Genealogia per H. Soszynski Arxivat 2009-05-27 a Wayback Machine.
# Col·legi de la Sagrada Família

El Col·legi de la Sagrada Família és un centre educatiu de Sabadell (Vallès Occidental). L'edifici és una obra modernista protegida com a Bé Cultural d'Interès Local.
Escola entre mitgeres, separada del carrer per un pati. La construcció es disposa al voltant d'aquest fent una ela. Consta de planta baixa i dos pisos. Les façanes i la tanca del pati són d'obra vista ornada amb elements ceràmics. L'entrada té forma d'arc parabòlic. Al cancell hi ha un vistós sòcol de ceràmica. Cal destacar les reixes de ferro forjat de l'entrada, finestres i tanca del pati. La segona planta de l'edifici és producte d'una addició posterior.

## Referències

* 1 2 «Col·legi de la Sagrada Família». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Col·legi de la Sagrada Família Arxivat 2015-04-02 a Wayback Machine., fitxa del catàleg de l'Ajuntament
# Col·legi de la Immaculada (Tortosa)

El Col·legi de la Immaculada és un edifici de Tortosa (Baix Ebre) protegit com a bé cultural d'interès local.

## Descripció

És un edifici religiós i civil de planta rectangular irregular.
El recinte està format per diferents edificacions, situat a la mateixa entrada del raval de Jesús, una vegada travessat el canal de la dreta de l'Ebre i formant conjunt amb l'edifici de l'església parroquial de Sant Francesc, l'església de l'antic convent franciscà. Tot el recinte està envoltat per una tàpia d'obra, també la part que dona al canal de la dreta de l'Ebre, especialment acollidora pels grans arbres que hi donen ombra. Entre els edificis que l'integren destaca per excel·lència el central, de planta quasi quadrangular que emmarca un pati interior de grans dimensions, amb planta baixa i tres pisos superiors i teulada a doble vessant. La cantonada més exterior té un pis més d'elevació i coberta plana. La façana de la porta principal es compon de finestres regulars, quadrades i rectangulars als dos primers pisos, i d'arc de mig punt al tercer pis. Els murs estan arrebossats.
Un claustre de planta rectangular situat a la planta baixa de l'antic col·legi de la Immaculada és el claustre de l'antic convent franciscà de Jesús. A sobre, té dos pisos més. Les galeries disposen de cinc arcs de mig punt per costat sostinguts per columnes. Se suposa que aquest claustre és anterior a la reforma del convent franciscà realitzada durant el segle xviii, però aquesta hipòtesi no té encara prou força.

## Història

Aquest recinte del que fou Col·legi de la Immaculada té una història molt important, no tan sols per al raval de Jesús sinó també per a tota la comarca i Catalunya en general.
Les notícies més antigues parlen de la cessió feta pel capítol de la Seu de Tortosa el 10 de setembre de 1440 (1429 segons altres autors) d'una casa i una ermita dedicada a Sant Bernabè als frares franciscans per a la fundació d'un convent. Aquest convent seria el centre d'un nucli de població, primer molt petit, però que amb els segles es transformà en l'actual raval de Jesús. Fins al segle xviii, el convent franciscà creix en importància i renom i, precisament des de l'any 1737, s'inicien importants obres de transformació (obres que inclouen la construcció de l'actual església) tal com indicava el text d'una làpida de pedra: "Hic substat prus hujus novi conventus lapis situs die 26 mensis julii anno 1737" que hi havia al costat meridional del convent. Cap al 1825 els franciscans han d'abandonar el convent a causa de l'exclaustració i el 1843 es ven el convent a la Societat de Cristalleria, perquè el 1854 s'instal·lin els jesuïtes amb el Col·legi Màxim. L'any 1933 els jesuïtes són expulsats i l'antic convent es transforma en Casa d'Exercicis, presó durant la guerra civil, seminari, Seminari Menor, Col·legi de la Immaculada (cap al 1955), col·legi de segona ensenyança, col·legi d'E.G.B. i centre per als jubilats i joves.

## Referències

* 1 2 3 4 5 6 «Col·legi de la Immaculada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Clayton (Oklahoma)

Clayton és un poble dels Estats Units a l'estat d'Oklahoma. Segons el cens del 2000 tenia 719 habitants.

## Demografia

Segons el cens del 2000, Clayton tenia 719 habitants, 335 habitatges, i 191 famílies. La densitat de població era de 163,3 habitants per km².
Dels 335 habitatges en un 28,4% hi vivien nens de menys de 18 anys, en un 41,8% hi vivien parelles casades, en un 12,8% dones solteres, i en un 42,7% no eren unitats familiars. En el 40% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,3% tenia menys de 18 anys, un 7,9% entre 18 i 24, un 23,8% entre 25 i 44, un 22,9% de 45 a 60 i un 20% 65 anys o més.
L'edat mediana era de 38 anys. Per cada 100 dones de 18 o més anys hi havia 77,8 homes.
La renda mediana per habitatge era de 13.516 $ i la renda mediana per família de 23.269 $. Els homes tenien una renda mediana de 23.750 $ mentre que les dones 15.556 $. La renda per capita de la població era d'11.530 $. Entorn del 31,3% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clayton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Clayton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Zevenbergen

Zevenbergen és un poble situat en el municipi neerlandès de Moerdijk, a la província del Brabant del Nord. El gener de 2009 el poble tenia 14.750 habitants.

## Història

L'1 de gener de 1997 es va fusionar a Fijnaart en Heijningen, Klundert, Standdaarbuiten i Willemstad. El nou municipi adopta el nom de Moerdijk el 1998.
# ¡Al diablo con este cura!

¡Al diablo con este cura! és una pel·lícula de l'Argentina filmada en colors dirigida per Carlos Rinaldi segons el guió d'Ulyses Petit de Murat que es va estrenar el 30 de març de 1967 i que va tenir com a protagonistes a Luis Sandrini, Ubaldo Martínez, Elizabeth Killian i Iris Marga.

## Sinopsi

Un sacerdot molt particular predica la caritat entre joves rebels, adinerats, aristòcrates i nens pobres.

## Repartiment

Els intèrprets del film van ser:
* Luis Sandrini ... Padre Francisco Lambertini
* Ubaldo Martínez ... Monseñor Ramón Maciel
* Elizabeth Killian ... Madre Laura
* Iris Marga ... Ercilia Martínez de Rivera
* Virginia Lago ... Inés
* Enzo Viena... Antonio Farias
* Ricardo Bauleo ... Marcos Rivera
* Eduardo Rudy ... Dermoz
* Diana Ingro ... Señora del Perrito
* Roberto Airaldi ... Dr. Macías
* Ricardo Castro Ríos... Padre Crespo
* Francisco de Paula... Rìos
* Adolfo Linvel... Riciardi
* María Luisa Robledo... Petrona
* Alfonso Pícaro... Cartero
* Carlos Lagrotta... Juez
* Luis Corradi... Martínez
* Alita Román... Demetria
* Cristina Del Valle... Chica en auto con Marcos
* Arturo Puig... Amigo de Marcos en boliche
* Gloria Raines

## Comentaris

E.E.E. a El Mundo va dir:
| « | ”Sandrini, Joan XXIII, els dolents i els pobres, convencionalisme i simpatia”. | » |
Crónica va comentar:
| « | ”Luis Sandrini encarna al personatge que li faltava.” | » |
Manrupe i Portela escriuen del film:
| « | ”…historieta condescendent.” | » |

## Referències

* 1 2 3 4 5 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001, p. 12. ISBN 950-05-0896-6.

## Enllaços externs

* Informació sobre ¡Al diablo con este cura! al webl cinenacional.com
* ¡Al diablo con este cura! a YouTube
# Clordà

El Clordà és un compost que pertany als organoclorats i s'empra com a pesticida. Es tracta d'un insecticida no-sistèmic amb actuació per contacte, via estomacal o per afecció respiratòria. Aquest insecticida prové de l'hexaclorociclopentadiè i per això a vegades rep el nom de pesticida ciclodiè. Aquest compost presenta un caràcter hidròfob, per la qual cosa està fortament adherit a partícules sòlides i rarament es filtra degut a la seva baixa solubilitat. Té un període de degradació molt llarg i es bioacumula en els organismes. L'exposició a aquest pesticida per part dels humans es pot associar a un alt índex de càncers. Es tracta d'un dels complexos potencialment més cancerígens en animals.

## Referències

* ↑ Toxicological Profile for Chlordane, U.S. Department Of Health and Human Services, Agency for Toxic Substances and Disease Registry
* ↑ Robert L. Metcalf "Insect Control" in Ullmann's Encyclopedia of Industrial Chemistry, Wiley-VCH, Weinheim, 2002. doi:10.1002/14356007.a14_263
* ↑ Bondy, G. S.; Newsome, WH; Armstrong, CL; Suzuki, CA; Doucet, J; Fernie, S; Hierlihy, SL; Feeley, MM; Barker, MG «Trans-Nonachlor and cis-Nonachlor Toxicity in Sprague-Dawley Rats: Comparison with Technical Chlordane». Toxicological Sciences, 58, 2, 2000, pàg. 386–98. DOI: 10.1093/toxsci/58.2.386. PMID: 11099650.
* ↑ «Persistence and distribution of chlordane and dieldrin applied as termiticides». Bull. Environ. Contam. Toxicol., 11, 1, 1974, pàg. 64–9. DOI: 10.1007/BF01685030. PMID: 4433785.
# Coll Roig (els Angles)

El Coll Roig és una collada situada a 2.361,1 metres d'altitud del terme comunal dels Angles, a la comarca del Capcir, de la Catalunya del Nord. Està situat a la zona central del terme dels Angles, en el massís format pel Roc d'Aude i el Mont Llaret, a ponent del poble dels Angles. És molt a prop al nord-est del cim del Mont Llaret, i és el destí del més septentrional dels teleesquís de l'Estació d'esquí dels Angles, al qual dona nom.
És un dels indrets més freqüentats per les rutes amb esquís pel fet que el teleesquí permet arribar amb facilitat fins als 2.358 m alt.

## Referències

* ↑ El Coll Roig en els ortofotomapes de l'IGN
# Chorote

El poble chorote, chortí, manjui o com s'autodenominen, yofasa o yofwaja, són un poble indígena que viu a les dues ribes del riu Pilcomayo, a l'Argentina, Bolívia i Paraguai.
A Argentina són prop de 2.300 persones, repartides en vuit comunitats de la província de Salta i província de Formosa. A Bolívia habiten al departament de Tarija. I al Paraguai als departaments de Presidente Hayes i Boquerón.
Al costat dels wichís i els chulupís o nivaclés, pertanyen a la família ètnica mataco-mataguaya. Són del tipus racial patagó amb influència andina i brasília. La seva llengua forma part de la família lingüística mataco-guaycurú. La llengua chorote o tsoloti és parlada per menys de 10.000 persones i consta de dos dialectes molt diferenciats, fins a tal punt que moltes fonts els consideren idiomes diferents:
El manhui, manjuy o chorote iyo'wujwa (habitants de la muntanya), té prop de 1.500 parlants a Argentina, un parell de famílies (8 persones) a Bolívia (font de 1982) i 500 a Paraguai (font de 1991).
Els chulupís denominen a l'altre dialecte com eklenhui o eclenjuy i també és conegut com a chorote iyojwa'ja (habitants del riu); només és parlat per 800 persones a l'Argentina. En aquest país les dues branques s'han fusionat en gran manera, facilitant el procés l'adopció del castellà.
Les principals comunitats dels chorots a l'Argentina (a Salta) són Misión el Cruce ubicada a 1 km de la ciutat de Tartagal (en aquesta missió hi ha també wichís i tapietés); Misión km 6, a 4 km de Tartagal; Misión Lapacho I; Misión La Paz; La Gracia; La Bolsa; La Merced i La Curvita.
Antigament la seva economia es basava en la recol·lecció i la pesca.
L'Enquesta Complementària de Pobles Indígenes (ECPI) 2004-2005, complementària del Cens Nacional de Població, Llars i Habitatges 2001, va donar com a resultat que es reconeixen i/o descendeixen en primera generació del poble chorote 2.147 persones a la Província de Salta. Dels quals 2.022 resideixen en comunitats. A tot el país es van declarar chorots 2.613 persones. A Paraguai són menys de mil persones i a Bolívia no consta però si en queda algun, són molt pocs.

## Referències

* ↑ Glosario de lenguas indígenas sudamericanas, Edgardo Civallero, Universidad Nacional de Córdoba
* ↑ «INDEC. Censo 2001 - Encuesta Complementaria de Pueblos Indígenas». Arxivat de l'original el 2007-04-06. [Consulta: 16 novembre 2015].
# Chororapitec

El chororapitec (Chororapithecus abyssinicus) fou un primat que visqué fa entre 10 i 10,5 milions d'anys en el Miocè. Es creu que és la primera espècie coneguda de goril·la. La seva existència demostra que l'últim avantpassat comú entre els humans i els ximpanzés per una banda i els goril·les per l'altra, poden haver viscut fa més de 10 o 11 milions d'anys, quan fins abans d'aquest experiment es calculava que la divergència podria haver-se produït 8 milions d'anys enrere.

## Referències

* ↑ Suwa, Gen; Reiko T. Kono, Shigehiro Katoh, Berhane Asfaw i Yonas Beyene (fee required) Nature, vol. 448, 7156, 23-08-2007, pàg. 921-924. DOI: 10.1038/nature06113 [Consulta: 23 agost 2007].
* ↑ Dalton, Rex Nature, vol. 448, 7156, 23-08-2007, pàg. 844. DOI: 10.1038/448844a [Consulta: 23 agost 2007].
# Collet de Roi

El Collet de Roi és un coll a 2.357,8 m d'altitud situat en el terme municipal de Sarroca de Bellera (antic terme de Benés, de l'Alta Ribagorça), del Pallars Jussà.
Està situat al vessant de ponent del Pic de Llena, a l'extrem oest de la Serra des Tres Pessons, a la zona septentrional del terme municipal de Sarroca de Bellera. És al damunt del Canal Maior i al sud-est de les Paletes de l'Orri Vell. És en un coster, per on passava el vell camí

## Enllaços externs

* Institut Cartogràfic de Catalunya; cal fer un pas d'aproximació
# Collet de Sentor

El Collet de Sentor és una collada de 682,8 metres d'altitud del terme municipal de Riner, al Solsonès. Està situat a uns 650 metres al nord-oest del poble de Freixinet, a prop i al sud-oest de les restes de la masia de Bolsegura.

## Referències

* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000

## Enllaços externs

* Institut Cartogràfic de Catalunya
# Coll de Vacamina

El Coll de Vacamina és una collada situada a 1.143,6 m d'altitud, en el terme municipal d'Abella de la Conca, del Pallars Jussà.
És al nord-est de la vila d'Abella de la Conca, a la carena que separa les valls del barranc de la Vall i del barranc de Cal Palateres. Queda al nord del Cap de les Llenes, a llevant dels Feixans de la Font de l'Uec i a ponent de la Canal del Gurdem.

## Etimologia

Segons el filòleg Joan Coromines, els topònims amb el component vaca- poden procedor tant de l'arrel del nom comú vaca, com de l'evolució d'un altre nom comú: obaga. Pel que fa a la segona part, el mateix autor postula d'una banda la possibilitat d'una relació amb el nom comú mina, o bé amb l'adjectiu llatí, també comú minor (menor).

## Referències

* ↑ Coromines, 1996 i 1997.

## Bibliografia

* COROMINES, Joan. "Mina". A: Onomasticon Cataloniae. V. L-N. Barcelona: Curial Edicions Catalanes i "la Caixa", 1996. ISBN 84-7256-844-X
* COROMINES, Joan. "Vaca-". A: Onomasticon Cataloniae. VII. Sal-Ve. Barcelona: Curial Edicions Catalanes i "la Caixa", 1997. ISBN 84-7256-854-7.

## Enllaços externs

* El Coll de Vacamina en el seu entorn, a l'Institut Cartogràfic de Catalunya
# Cichlasoma dimerus

Cichlasoma dimerus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,7 cm de longitud total.

## Distribució geogràfica

Es troba a la conca del riu Paranà (Brasil, Bolívia, Argentina i Paraguai).

## Referències

* ↑ Swainson, W. 1839. The natural history and classification of fishes, amphibians, & reptiles, or monocardian animals. Spottiswoode & Co., Londres. Nat. Hist. & Class. v. 2: i-vi + 1-448.
* ↑ BioLib
* 1 2 «Cichlasoma dimerus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Àngel Joaniquet Ibarz

Àngel Joaniquet Ibarz (Barcelona, 28 de maig de 1933 - Barcelona, 16 d'octubre de 2016) fou un atleta català, especialista en salt de llargada i curses de tanques.
De professió procurador en Barcelona, sempre ha estat vinculat a la secció d’atletisme del Club Natació Barcelona. Especialitzat en salt de llargada i curses de tanques, el 1953 fou campió d'Espanya universitari, el 1959 fou campió de Catalunya, i el 1960 campió de Barcelona de salt de llargada. També aconseguí diversos rècords catalans, estatals i europeus. Més enllà dels seus resultats destacats durant els primers anys de la seva carrera esportiva, Joaniquet ha estat un dels pioners en la pràctica de l'atletisme veterà, en el qual ha competit des de l'any 1969, i on va aconseguir un impressionant historial esportiu on destaquen 7 medalles en campionats del món i 22 en europeus. Joaniquet va aconseguir 139 medalles en Campionats de Catalunya, 121 en Campionats d’Espanya, 19 en Campionats d’Europa i 6 en Campionats del Món. Fou cofundador de l'Associació Catalana d'Atletes Veterans (ACAV). Els anys 1998 i 1999 fou designat Millor Atleta Català Veterà.

## Referències

* 1 2 3 4 «Ha mort Àngel Joaniquet». Federació Catalana d'Atletisme, 18-10-2016 [Consulta: 7 setembre 2022].
* 1 2 3 4 «Àngel Joaniquet Ibarz». Gran Enciclopèdia Catalana. Barcelona: Grup Enciclopèdia Catalana [Consulta: 7 setembre 2022].
* ↑ «Ángel Joaniquet Ibarz: Fallecimiento». La Vanguardia. [Consulta: 7 setembre 2022].
# Colibrí calçat camanegre

El colibrí calçat camanegre (Eriocnemis derbyi) és una espècie d'ocell de la família dels troquílids (Trochilidae) que habita a Colòmbia i nord-oest de l'Equador.

## Referències

* ↑ IUCN «Eriocnemis derbyi» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t22687947a93176392.en.